Delovanje občinske uprave Občine Sežana temelji na zakonitosti delovanja, transparentnosti, predanosti, dostopnosti in razvoju. V svoje vrste želimo sprejeti osebo, ki ima rada svoje delo in v delovno okolje vnaša pozitivno energijo. Potrebujemo nekoga, ki je vesten, predan delu, visoko motiviran, samoiniciativen in motiviran zasledovati postavljene cilje ter skrbeti za stalen strokovni razvoj sebe in uprave.

V občinski upravi Občine Sežana se trudimo skrbeti za zadovoljstvo naših zaposlenih tako, da:

* imamo jasno vizijo in cilje, ki jih uresničujejo vsi zaposleni tako z uveljavljenimi kot tudi vedno novimi orodji (morda bo naslednja rešitev prav vaša),
* nudimo pestro, tako timsko kot samostojno delo,
* omogočamo pridobitev novih znanj in izkušenj ter s tem razvoj specifičnih in znanj ter sposobnosti, kar je konkurenčna prednost na trgu delovne sile,
* stremimo k jasni in transparentni komunikaciji na vseh nivojih, pri čemer spodbujamo izražanje lastnih strokovnih mnenj in zamisli,
* da omogočamo premakljiv delovni čas v okviru veljavnih pravnih predpisov ter da zagotavljamo ravnotežje med službenim in zasebnim časom,
* omogočamo nagrajevanje (predvsem v obliki redne delovne uspešnosti),
* zaradi delovnih obveznosti napotujemo zaposlene tudi na krajše službene poti.

Če se prepoznate v našem opisu, imate pravi odnos, vizijo osebnega razvoja in izpolnjujete razpisne pogoje ter si želite novih pestrih izzivov, se hitro prijavite.

Delovno mesto se nahaja v Sežani. Nudimo redno zaposlitev za nedoločen čas, s polnim delovnim časom in šestmesečno poskusno dobo.